
Daugavpils valstspilsētas pašvaldības iestādei
 “Daugavpils pilsētas Izglītības, jaunatnes un sporta pārvalde”
Par atzinumu par nometnes gatavību 
darbības uzsākšanai
 Veselības inspekcijā (turpmāk – Inspekcija) 2026. gada 8. jūnijā saņemts iesniegums (reģistrēts Inspekcijas dokumentu vadības sistēmā 2026. gada 8. jūnijā ar Nr. 20354) par atzinuma sagatavošanu bērnu dienas nometnes “Raibā vasara” darbības uzsākšanai Daugavpils Valstspilsētas vidusskolas izglītības programmu īstenošanas vietā Tautas ielā 11, Daugavpilī.  
Inspekcija norāda, ka atbilstoši Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunktam Inspekcijas atzinums nav nepieciešams, ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem.
Informējam, ka Inspekcija Daugavpils Valstspilsētas vidusskolas izglītības programmu īstenošanas vietā, Tautas ielā 11, Daugavpilī, 2026. gada 8. janvārī ir veikusi plānveida kontroli un 2026. gada 12. janvārī ir izsniegts kontroles akts Nr. 00020926. Aicinām vērsties Daugavpils Valstspilsētas vidusskolā, lai saņemtu 2026. gada 12. janvāra kontroles aktu Nr. 00020926. 
Rekomendējamie pasākumi:
1. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.
2. Nometņu darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālajiem piesardzības pasākumiem, ja tādi tiks rekomendēti gada laikā pēc Atzinuma saņemšanas. 
3. Iepazīties un sekot līdz Slimību profilakses un kontroles centra sniegtajām rekomendācijām par priekšmetu un virsmu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.
4. Nodrošināt Ministru kabineta 2018. gada 24. jūlija noteikumu Nr.447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtību” prasību ievērošanu.

